
32 DR.30.9.2004 

 
 

bermakna apa yang Abdul Jalil katakan dalam kes ini bukannya satu yang dikatakan  
hearsay, tetapi apa yang dilaporkan dalam laporan akhir jawatankuasa penyiasat 
skandal BMF ini, iaitu jika pengarah yang terbabit memikirkan tentang kepentingan 
bank, memikirkan tentang kepentingan negara, kepentingan bangsa dan negara 
mereka tidak akan membuat satu kesilapan. 

 Tuan Pengerusi, kenyataan  Allahyarham  Abdul Jalil  dalam surat ini ada 
asasnya kerana beberapa pegawai kanan BMF di Hong Kong  dikatakan menerima 
komisen sehingga  RM10 juta untuk meluluskan pinjaman kepada Carrian Group, yang 
kedudukannya  cukup tenat pada waktu itu.  Walaupun dalam kes ini akhirnya 
menyaksikan seorang yang kita anggap diberikan upah untuk membunuh  Allahyarham 
Abdul Jalil ini seorang yang bernama  Mak Foon Than yang dituduh membunuh Jalil 
dan didapati bersalah dijatuhi hukuman gantung.   

Kesan terhadap peristiwa itu masih terdapat dan terpahat dalam sanubari kita 
semua yang inginkan satu keadilan ditegakkan, yang mana dengan hanya  menghukum 
Mak Foon  Than ini bermakna  ini menyaksikan satu manifestasi bahawa dalang sebalik 
pembunuhan kes yang berprofil tinggi ini masih lagi belum dapat diungkap dan 
disingkap apa yang  berlaku sebenarnya.   

Mengimbas kembali detik-detik pahit itu Abdul Jalil yang juga menjadi Ketua  
Juruaudit  berpejabat di BBMB di hantar ke Hong Kong untuk misi penting itu, dan pada 
akhir 1982 bagi menyiasat pemberian pinjaman baru syarikat kewangan itu iaitu kepada 
Carrian Group yang berjumlah RM2.5 bilion.  

Tuan Pengerusi, dalam kes ini kita mendapati bahawa mereka yang terlibat 
sebenarnya, mereka yang berperanan, yang menyebabkan pembunuhan ini masih lagi 
berkeliaran dan tidak diberikan hukuman yang setimpal dengan kematian dan 
penderitaan keluarga Allahyarham Abdul Jalil Ibrahim.  

Maka dalam Dewan yang mulia ini saya meminta supaya dengan peruntukan 
yang besar, dengan kecanggihan alat-alat komunikasi yang ada pada era ini, saya 
mengharapkan Jabatan Peguam Negara dan juga Badan Pencegah Rasuah dengan 
kerjasama Polis Diraja Malaysia akan dapat memainkan peranan supaya keluarga 
Allahyarham ini, maruah negara, skandal-skandal yang berprofil tinggi seperti ini tidak 
akan berulang lagi pada masa-masa yang akan datang. 

Dengan hanya menghukum Mak Foon Than yang hari ini walaupun beliau 
didapati bersalah dan dihukum gantung sampai mati, dia sekarang berada di Penjara 
Stanley di Hong Kong, dipenjara seumur hidup.  Mengikut undang-undang Hong Kong, 
pesalah yang dihukum mati, tidak akan digantung sebaliknya dipenjara seumur hidup 
sahaja.   

Maka, Tuan Pengerusi, Jawatankuasa Penyiasat BMF, dalam laporan 
terakhirnya menggesa, ini satu recommendation, suatu penegasan daripada 
jawatankuasa ini, iaitu dalam laporan akhirnya menggesa Polis Hong Kong dan juga 
pihak Kerajaan Malaysia supaya meneruskan siasatan ke atas pembunuhan Jalil, 
sekiranya skandal BMF itu masih mahu dilihat dan dibongkar sepenuhnya.   

Maka, saya mengharapkan bahawa dengan penjelasan ini, bukan di atas 
nama Allahyarham Abdul Jalil Ibrahim, bukan atas nama siapa-siapa, tetapi atas nama 
untuk menegakkan keadilan di Dewan yang mulia ini, untuk melihat kes-kes ini tidak 
berulang pada masa-masa yang akan datang, saya berharap supaya Jabatan Peguam 
Negara, khususnya Kerajaan Malaysia akan membuka kembali kes ini dan akan 
mendakwa mereka yang terlibat dalam kes yang paling menyedihkan ini, supaya 
keadilan ini dapat ditegakkan kembali dalam negara kita.  Maka, Tuan Pengerusi, saya 
mohon menyokong. 

Tuan Pengerusi [Datuk Dr. Yusof bin Yacob]:  Yang Berhormat bagi 
Ledang. 

12.17 tgh. 

Ir. Haji Hamim bin Samuri [Ledang]:  Saya terus menjurus kepada B6 –  
20000 UPE, iaitu sebagaimana yang kita maklum suasana ekonomi negara sekarang 
amat tertekan dengan tekanan harga minyak yang berubah-ubah.  Kita difahamkan 
harga minyak terus melambung dan kerajaan terpaksa menyediakan subsidi berjumlah 
RM9 bilion setahun di mana RM3 bilion dalam bentuk tunai, RM6 bilion dalam bentuk 



bermakna apa yang Abdul Jalil katakan dalam kes ini bukannya satu yang dikatakan hearsay, tetapi apa yang dilaporkan dalam laporan akhir jawatankuasa penyiasat skandal BMF ini, iaitu jika pengarah yang terbabit memikirkan tentang kepentingan bank, memikirkan tentang kepentingan negara, kepentingan bangsa dan negara mereka tidak akan membuat satu kesilapan. Tuan Pengerusi, kenyataan Allahyarham Abdul Jalil dalam surat ini ada asasnya kerana beberapa pegawai kanan BMF di Hong Kong dikatakan menerima komisen sehingga RM10 juta untuk meluluskan pinjaman kepada Carrian Group, yang kedudukannya cukup tenat pada waktu itu. Walaupun dalam kes ini akhirnya menyaksikan seorang yang kita anggap diberikan upah untuk membunuh Allahyarham Abdul Jalil ini seorang yang bernama Mak Foon Than yang dituduh membunuh Jalil dan didapati bersalah dijatuhi hukuman gantung. Kesan terhadap peristiwa itu masih terdapat dan terpahat dalam sanubari kita semua yang inginkan satu keadilan ditegakkan, yang mana dengan hanya menghukum Mak Foon Than ini bermakna ini menyaksikan satu manifestasi bahawa dalang sebalik pembunuhan kes yang berprofil tinggi ini masih lagi belum dapat diungkap dan disingkap apa yang berlaku sebenarnya. Mengimbas kembali detik-detik pahit itu Abdul Jalil yang juga menjadi Ketua Juruaudit berpejabat di BBMB di hantar ke Hong Kong untuk misi penting itu, dan pada akhir 1982 bagi menyiasat pemberian pinjaman baru syarikat kewangan itu iaitu kepada Carrian Group yang berjumlah RM2.5 bilion. Tuan Pengerusi, dalam kes ini kita mendapati bahawa mereka yang terlibat sebenarnya, mereka yang berperanan, yang menyebabkan pembunuhan ini masih lagi berkeliaran dan tidak diberikan hukuman yang setimpal dengan kematian dan penderitaan keluarga Allahyarham Abdul Jalil Ibrahim. Maka dalam Dewan yang mulia ini saya meminta supaya dengan peruntukan yang besar, dengan kecanggihan alat-alat komunikasi yang ada pada era ini, saya mengharapkan Jabatan Peguam Negara dan juga Badan Pencegah Rasuah dengan kerjasama Polis Diraja Malaysia akan dapat memainkan peranan supaya keluarga Allahyarham ini, maruah negara, skandal-skandal yang berprofil tinggi seperti ini tidak akan berulang lagi pada masa-masa yang akan datang. Dengan hanya menghukum Mak Foon Than yang hari ini walaupun beliau didapati bersalah dan dihukum gantung sampai mati, dia sekarang berada di Penjara Stanley di Hong Kong, dipenjara seumur hidup. Mengikut undang-undang Hong Kong, pesalah yang dihukum mati, tidak akan digantung sebaliknya dipenjara seumur hidup sahaja. Maka, Tuan Pengerusi, Jawatankuasa Penyiasat BMF, dalam laporan terakhirnya menggesa, ini satu recommendation, suatu penegasan daripada jawatankuasa ini, iaitu dalam laporan akhirnya menggesa Polis Hong Kong dan juga pihak Kerajaan Malaysia supaya meneruskan siasatan ke atas pembunuhan Jalil, sekiranya skandal BMF itu masih mahu dilihat dan dibongkar sepenuhnya. Maka, saya mengharapkan bahawa dengan penjelasan ini, bukan di atas nama Allahyarham Abdul Jalil Ibrahim, bukan atas nama siapa-siapa, tetapi atas nama untuk menegakkan keadilan di Dewan yang mulia ini, untuk melihat kes-kes ini tidak berulang pada masa-masa yang akan datang, saya berharap supaya Jabatan Peguam Negara, khususnya Kerajaan Malaysia akan membuka kembali kes ini dan akan mendakwa mereka yang terlibat dalam kes yang paling menyedihkan ini, supaya keadilan ini dapat ditegakkan kembali dalam negara kita. Maka, Tuan Pengerusi, saya mohon menyokong. Tuan Pengerusi [Datuk Dr. Yusof bin Yacob]: Yang Berhormat bagi Ledang. 12.17 tgh. Ir. Haji Hamim bin Samuri [Ledang]: Saya terus menjurus kepada B6- 20000 UPE, iaitu sebagaimana yang kita maklum suasana ekonomi negara sekarang amat tertekan dengan tekanan harga minyak yang berubah-ubah. Kita difahamkan harga minyak terus melambung dan kerajaan terpaksa menyediakan subsidi berjumlah RM9 bilion setahun di mana RM3 bilion dalam bentuk tunai, RM6 bilion dalam bentuk.